Noor paavst

"Noor paavst" (originaalpealkirjaga "The Young Pope") on režissöör Paolo Sorrentino loodud draamasari. Peaosades on Jude Law ja Diane Keaton.

Sarja näitas alates 21. oktoobrist 2016 esimesena Itaalia telekanal Sky Atlantic. 20. oktoobril 2016 kinnitas produtsent Lorenzo Mieli, et sarja teine hooaeg on valmimisel. Teine hooaeg linastus uue seriaalina pealkirja all "Uus paavst" 10. jaanuaril 2020.

Osatäitjad

Peaosatäitjad 
 Jude Law – paavst Pius XIII (sünninimega Lenny Belardo), vastvalitud paavst ja endine New Yorgi peapiiskop
 Diane Keaton – õde Mary, nunn kelle orbudekodus kasvasid Belardo ja Dussolier üles; määratakse uue paavsti isiklikuks sekretäriks
 Silvio Orlando – kardinal Angelo Voiello, camerlengo ja Vatikani kardinal-riigisekretär
 Javier Cámara – monsenjöör Bernando Gutierrez, Püha Tooli tseremooniameister; hiljem määratakse kardinaliks ja paavsti isiklikuks sekretäriks
 Scott Shepherd – kardinal Andrew Dussolier, misjonär, Belardo kauaaegne sõber
 Cécile de France – Sofia, Püha Tooli turundusjuht
 Ludvine Sagnier – Esther, Paavstliku Šveitsi Kaardiväe liikme naine
 Toni Bertorelli – kardinal Caltanisetta
 James Cromwell – kardinal Michael Spencer, endine New Yorgi peapiiskop ja Lenny mentor

Kõrvalosatäitjad 
 Guy Boyd – peapiiskop Kurtwell
 Andre Gregory – kirjanik Elmore Coen
 Rayna Tharani – Maribeth, kardinal Dussolieri armuke
 Tony Plana – Carlos García, Hondurase narkodiiler
 Jan Hoag – Rose, New Yorgi hotellipidaja
 Kevin Jackson – Pete Washington
 Carolina Carlsson – Gröönimaa peaminister
 Gianluca Guidi – isa Federico Amatucci, kardinal Voiello usaldusalune
 Ignazio Olivia – isa Valente, üks paavsti abilistest
 Sebastian Roché – kardinal Michel Marivaux
 Franco Pinelli – šarlatan Tonino Pettola
 Marcello Romolo – don Tommasso, paavsti pihiisa, määratakse hiljem kardinaliks
 Daniel Vivian – Domen, paavsti ülemteener
 Vladimir Bibic – kardinal Ozolins
 Biagio Forestieri – Peter, Paavstliku Šveitsi Kaardiväe liige ja Estheri abikaasa
 Ramón Garcia – Tema Eminents kardinal Aguirre
 Nadee Kammellaweera – õde Surree
 Maurizio Lombardi – kardinal Mario Assente
 Madalina Bellariu – prostituut Elena
 Alex Esola – Freddy Blakestone
 Alessia Giulia Trujillo Alva – õnnis Juana
 Delania Mitchell – Lenny Belardo varasem sõbratar
 Monica Cetti – krahvinna Meraviglia

Jaod

Tootmine 
Esimese hooaja filmimine algas augustis 2015 ja selleks kulus seitse kuud. Võtted toimusid peamiselt Cinecittà stuudios Roomas, kus loodi Vatikani hoonete interjöörid. Välivõtted ja aiastseenid filmiti peamiselt villades, näiteks Villa Lantes, Villa Medicis ja Orto Botanico dell'Università di Roma "La Sapienzas". Mõned sisevõtted tehti siiski ka Palazzo Venezias. Esimese hooaja viimase jao lõpustseen filmiti Veneetsias Piazza San Marcol.

Sarja pikendati teiseks hooajaks.

Vastuvõtt

Kriitikud 
"Noor paavst" on saanud üldiselt kriitikute suure heakskiidu osaliseks Suurbritannias, Iirimaal ja Itaalias.

Filmiülevaadete agregaator Rotten Tomatoes andis sarjale 83% reitingu seitsme ülevaate põhjal, IMDb 8,5/10 ja TV.com 9,5/10.

Vaatajad 
Itaalias saavutas sari telekanali TV SKY vaatajarekordi 953 000 vaatajaga, edestades näiteks "Gomorra" ja "Troonide mängu" Itaalia esilinastusi.

Viited

Välislingid 
 Sarja koduleht
 

HBO telesaated
2016